OpenLLM-France/wikimedia huggingface dataset:
# Cleòpatra Trifena

* «Trifena» redirigeix aquí. Vegeu-ne altres significats a «Trifena (desambiguació)».
Cleòpatra Trifena (en grec antic: Κλεοπάτρα Τρύφαινα, llatí: Cleopatra Tryphaena), o simplement Trifena, fou una princesa egípcia filla de Ptolemeu VIII Evèrgetes i de la seva neboda i esposa Cleòpatra III.
Es va casar amb el rei selèucida Antíoc VIII Grip el 124 aC. Sa germanastra Cleòpatra IV, repudiada per Ptolemeu IX Làtir, es va casar circa el 113 aC amb el rei Antíoc IX de Cízic.
En la guerra civil entre els dos Antíoc, Cleòpatra IV va caure en mans de Grif, i Trifena, que l'odiava, va ordenar la seva mort. Cleòpatra IV va ser assassinada de forma dramàtica al temple de Dafne a Antioquia. Més endavant Trifena va caure en mans d'Antíoc de Cízic que havia vençut a Grif en una batalla, i la va fer executar en revenja (potser l'any 111 aC).
Va ser la mare de Seleuc VI Epífanes Nicàtor (96 aC-95 aC), Antíoc XI Epífanes Filadelf (95 aC-92 aC), Demetri III l'Inoportú Filopàtor (95 aC-87 aC) i Antíoc XII Dionisi (88 aC-84 aC). També va tenir una filla, Laòdice, que es va casar amb Mitridates I de Commagena.
Alguns autors han pensat que Cleòpatra Trifena era la mateixa persona que Cleòpatra V.

## Referències

* ↑ Stähelin, Felix. Kleopatra. Stuttgart: Metzler, 1920, p. 787-788.
* ↑ Justí. Justini Historiarum Philippicarum XXXIX, 2, 3
* ↑ Porfiri. Citat per Eusebi de Cesarea χρονικὰ Crònica I, 261-262
* ↑ Justí. Justini Historiarum Philippicarum XXXIX, 3, 4-12

## Vegeu també

* La dona a l'Antic Egipte
# ADS

ADS té els següents significats:
* Veterinària: Agrupació de Defensa Sanitària (ADS)
* Astrofísica: Sistema de Dades Astrofísiques (Astrophysics Data System en anglès o ADS)
* Física teórica: Espai anti-de Sitter (AdS), una varietat lorentziana màximament simètrica amb curvatura escalar constant negativa

## Referències

* ↑ «ADS». Cercaterm. TERMCAT, Centre de Terminologia. [Consulta: 11 desembre 2014].
# SBV Vitesse

El SBV Vitesse (Stichting Betaald Voetbal Vitesse) és un club de futbol neerlandès de la ciutat d'Arnhem.

## Història

El Vitesse va ser fundat el 14 de maig de 1892, amb el nom Arnhemsche VAV Vitesse. Dos anys més tard, en un intent d'una major professionalització es reanomena Arnhemse VC Vitesse. L'any 1990 adopta el nom actual SBV Vitesse i disputa per primer cop una competició europea.

## Palmarès

* Lliga neerlandesa de futbol:
** Subcampió les temporades 1897–98, 1902–03, 1912–13, 1913–14, 1914–15
* Copa neerlandesa de futbol:
** 2016–17
* Eerste Divisie:
** 1976–77, 1988–89
* Tweede Divisie:
** 1965–66

## Jugadors destacats

| Nom | Temporades | Partits | Gols |
| Matthew Amoah | 1998-2006 | 174 | 61 |
| Phillip Cocu | 1990-1995 | 137 | 25 |
| Mahamadou Diarra | 1999-2002 | 69 | 9 |
| Marc van Hintum | 1997-2002 | 126 | |
| Pierre van Hooijdonk | 1999-2000 | 29 | 25 |
| Nikos Makhlàs | 1996-1999 | 92 | 60 |
| Roy Makaay | 1995-1997 | 65 | 30 |
| Victor Sikora | 1999-2002 | 84 | 20 |
| Sander Westerveld | 1995-1999 | 101 | 0 |
| Richard Knopper | 2004–2006 | 47 | 8 |

## Entrenadors destacats

* Leo Beenhakker
* Jan de Bouter
* Cor Brom
* Nedeljko Bulatovic
* Henk ten Cate
* Hans Dorjee
* Joseph Gruber
* Henk Hofstee
* Bert Jacobs
* Artur Jorge
* Ronald Koeman
* Janusz Kowalik
* Leen Looyen
* Frans de Munck
* Herbert Neumann
* Louis Pastoor
* Mike Snoei
* Ronald Spelbos
* Edward Sturing
* Frans Thijssen
* Branco Vidovic
* Clemens Westerhof
* Henk Wullems
* Jan Zonnenberg

## Galeria

* Equip l'any 1896.
* Equip l'any 1913.
* Partit de copa contra AFC Ajax el 1970.
* Nicky Hofs jugà 194 partits amb el club.
* Wilfried Bony fou bota d'or neerlandesa.

## Referències

* ↑ «Stichting Betaald Voetbal "Vitesse-Arnhem"». Kamer van Koophandel. Arxivat de l'original el 1 September 2023. [Consulta: 21 juny 2022].
* ↑ «Netherlands - Champions». rsssf.com.
* ↑ «Netherlands Cup Finals». rsssf.com. [Consulta: 9 abril 2024].

## Enllaços externs

* SBV Vitesse - Lloc web oficial (neerlandès)
# After (novel·la)

After és una novel·la de gènere romàntic i eròtic, de l'autora Anna Todd. És un llibre molt popular entre els adolescents, ja que esta basada en una relacio de dos famosos cantants Harry Styles i Louis Tomlinson.
Tessa Young és una noia que comença el seu primer any a la universitat. Acostumada a una vida estable i ordenada, tot canvia quan coneix a Hardin, un noi dolent, que duu tatuatges i mala vida. Ell la fa deixar de ser tant innocent i despertar al món real, descobreix el sexe. Ells són dues persones oposades destinades a estar l'un amb l'altre.

## Referències

* ↑ «Book Is Supposedly New 50 Shades, But Is Really Just Sloppy Fanfic» (en anglès americà). [Consulta: 13 juny 2021].
* ↑ Bosker, Bianca. «How a Crowdsourced Novel Became a Young-Adult Obsession» (en anglès), 12-11-2018. [Consulta: 13 juny 2021].
* ↑ Bauer, Sara Dobie; Bauer, Sara Dobie. «Save your brain cells and skip Anna Todd’s Harry Styles fan fiction, After» (en anglès americà), 24-10-2014. [Consulta: 13 juny 2021].
Viccionari
# Rossinyol bord de l'Himàlaia

El rossinyol bord de l'Himàlaia (Horornis brunnescens) és una espècie d'ocell de la família dels cètids (Cettiidae). Es troba a la serralada de l'Himàlaia, al Nepal, la Xina, Índia i Bhutan. Els seus hàbitats principals són els boscos temperats i les praderies i matollars temperats. El seu estat de conservació es considera de risc mínim.

## Referències

* ↑ «Rossinyol bord de l'Himàlaia». Cercaterm. TERMCAT, Centre de Terminologia. Rev. 11 setembre 2023 (català)
* ↑ «Cupwings, crombecs, cettiid bush warblers, Streaked Scrub Warbler, yellow flycatchers, hylias» (en anglès). IOC World Bird List Version 13.2. International Ornithologists' Union, 01-07-2023. [Consulta: 10 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 629. ISBN 978-84-16728-37-4.
* ↑ BirdLife International. «Hume's Bush-warbler. Horornis brunnescens» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 11 setembre 2023].
# Rossinyol bord de Corea

El rossinyol bord de Corea (Horornis canturians) és una espècie d'ocell de la família dels cètids (Cettiidae). Es troba a Corea, la Xina, Filipines, Laos, Taiwan. Tailàndia i Vietnam. Els seus hàbitats principals són els els boscos tropicals i subtropicals de frondoses humits de l'estatge montà, les praderies (seques) i matollars (humids) tropicals i subtropicals, les zones humides, els jardins rurals i les àrees urbanes. El seu estat de conservació es considera de risc mínim.

## Referències

* ↑ «Rossinyol bord de Corea». Cercaterm. TERMCAT, Centre de Terminologia. Rev. 11 setembre 2023 (català)
* ↑ «Cupwings, crombecs, cettiid bush warblers, Streaked Scrub Warbler, yellow flycatchers, hylias» (en anglès). IOC World Bird List Version 13.2. International Ornithologists' Union, 01-07-2023. [Consulta: 10 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 629. ISBN 978-84-16728-37-4.
* ↑ BirdLife International. «Korean Bush-warbler. Horornis canturians» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 11 setembre 2023].
# Ablitas

Ablitas és un municipi de Navarra, a la comarca de Tudela, dins la merindad de Tudela. Limita amb Tudela al nord, Fontellas, Ribaforada i Cortes de Navarra al nord-est, Mallén, Borja i Tarazona (Aragó) al sud i Barillas i Cascante a l'oest.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 2 231 | 2 255 | 2 311 | 2 330 | 2 339 | 2 376 | 2 402 | 2 417 | 2 425 | 2 440 | 2 459 |
| Fonts: Ablitas i Institut d'Estadística de Navarra |||||||||||

## Administració

Llista d'alcaldes :
| 2003 - 2007 | Luis Maria Sada |
| 1999- 2003 | Inma Pinilla |
| 1995 - 1999 | Luis Maria Sada |

## Agermanaments

* Gèuna
# Aghaboe

Aghaboe (en gaèlic irlandès Achadh Bhó que vol dir "el camp del bou") és una vila d'Irlanda, al comtat de Laois, a la província de Leinster. Està situada a la carretera regional R434 al hinterland rural a l'oest de la ciutat d'Abbeyleix.
Conté les restes de l'Abadia d'Aghaboe, que va ser fundada pel Cainnech d'Aghaboe al segle vi, i, al seu costat, l'església de St Canice de l'Església d'Irlanda.

## Bibliografia

* The Shell Guide to Ireland. Londres: Ebury Press, 1967, p. 55.
* Medieval Religious Houses in Ireland. Londres: Longman, 1970. ISBN 0-582-11229-X.
* Archaeological Inventory of County Laois. Dublin: Stationery Office, 1995. ISBN 0-7076-1631-X.
# Sabkhat d'Ariana

La Sabkhat d'Ariana és una llacuna salada situada a la governació d'Ariana al nord-est de la ciutat d'Ariana, a Tunísia, al nord-est de Tunis. El territori de la llacuna correspon a la delegació de Soukra incloent una franja d'uns 2 km a la costa nord, que la separa del territori de la delegació de Raoued. La sabkhat es comunica amb la mar mercès a l'obertura de canals a l'altura de la platja de Raoued, però l'aportació d'aigua de mar és limitada i les anàlisis demostren que a profunditat de 15 i 20 metres es troba encara aigua dolça, excepte a la vora del canal.
La llacuna rep un excés de pluja a la tardor i això afecte a les capes freàtiques de la rodalia. En canvi l'evaporació potencial excedeix a les pluges mitjanes. La sabkhat governa l'equilibri hidrològic de la napa freàtica. Actualment la recàrrega d'aigua pel mar i pluja és superior en conjunt a l'evaporació i el nivell de la llacuna ha augmentat.
La proximitat a Tunis i altres zones urbanes i les especials condiciones de la sabkhat, van decidir al govern a declarar-la àrea (3200 hectàrees) d'importància natural el 1980, amb efectes per ara molt limitats.
# Ryuji Bando

Ryuji Bando (Prefectura de Hyogo, Japó, 2 d'agost de 1979) és un futbolista japonès.

## Selecció japonesa

Ryuji Bando va disputar set partits amb la selecció japonesa.

## Enllaços externs

* National Football Teams
* Japan National Football Team Database
# Ryuji Michiki

Ryuji Michiki (Prefectura de Nagasaki, Japó, 25 d'agost de 1973) és un exfutbolista japonès.

## Selecció japonesa

Ryuji Michiki va disputar 4 partits amb la selecció japonesa.

## Enllaços externs

* National Football Teams
* Japan National Football Team Database
# Acadèmia Vagànova de Ballet

L'Acadèmia Vagànova de Ballet és el nom actual d'una de les escoles de dansa clàssica més prestigioses i influents del món. Ubicada a Sant Petersburg, va ser establerta per decret de l'emperadriu Anna Ivànovna de Rússia l'any 1738. Les primeres classes es van fer a sales buides del Palau d'Hivern. El seu nom actual fa honor a la reconeguda pedagoga de la dansa Agripina Vagànova, que va desenvolupar el mètode d'ensenyament-aprenentatge que porta el seu nom. A diferents èpoques històriques ha estat coneguda també com a Escola Imperial de Ballet, Institut Estatal Coreògrafic de Leningrad i altres noms. Està associada al Ballet Mariinski. La seva directora artística actual és Janna Aiúpova.
Avui dia hi treballen més de cent-vuitanta professionals, dels quals hi ha setanta-cinc mestres de ball, i acull a més de tres-cents estudiants de tot el món. Cada any s'hi selecciona una seixantena d'entre més de tres mil candidats a nous estudiants. Aproximadament es graduen uns vint-i-cinc estudiants anualment.

## Referències

* ↑ «El Victòria, seu d'una gala d’estrelles del ballet rus». El Punt Avui, 27 juliol 2018. [Consulta: 2 maig 2021].
# Rovňany

Rovňany és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1264.
# Rowan

Rowan és una població dels Estats Units a l'estat d'Iowa. Segons el cens del 2000 tenia 218 habitants.

## Demografia

Segons el cens del 2000, Rowan tenia 218 habitants, 93 habitatges, i 55 famílies. La densitat de població era de 150,3 habitants/km².
Dels 93 habitatges en un 28% hi vivien nens de menys de 18 anys, en un 49,5% hi vivien parelles casades, en un 7,5% dones solteres, i en un 39,8% no eren unitats familiars. En el 37,6% dels habitatges hi vivien persones soles el 28% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 3,14.
Per edats la població es repartia de la següent manera: un 28,9% tenia menys de 18 anys, un 4,1% entre 18 i 24, un 24,8% entre 25 i 44, un 17% de 45 a 60 i un 25,2% 65 anys o més.
L'edat mediana era de 39 anys. Per cada 100 dones de 18 o més anys hi havia 78,2 homes.
La renda mediana per habitatge era de 25.000 $ i la renda mediana per família de 34.531 $. Els homes tenien una renda mediana de 26.500 $ mentre que les dones 18.750 $. La renda per capita de la població era de 13.077 $. Entorn del 5,1% de les famílies i el 6,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rowan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Rowan». American Fact Finder. Oficina del Cens dels Estats Units, 12-01-2010.
# Saessolsheim

Saessolsheim (en alsacià Saselse) és un municipi francès, situat a la regió del Gran Est, al departament del Baix Rin. L'any 1999 tenia 478 habitants.
Forma part del cantó de Saverne, del districte de Saverne i de la Comunitat de comunes del Pays de Saverne.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 452 | 457 | 415 | 416 | 410 | 478 |

## Administració

Llista d'alcaldes :
| Període | Identitat | Partit |
| 2001- | Dominique Muller | |
# Ryō Azumi

Ryō Azumi (あずみ 椋, Azumi Ryō) és una mangaka japonesa nascuda a Tòquio que treballa dibuixant literatura Antiga Nòrdica i altres temes del Nord d'Europa i de l'època vikinga.
A l'institut va començar a dibuixar seriosament, va publicar el seu primer treball el 1981 i va fer algunes col·laboracions amb Wings i altres revistes a principis dels anys 80. El 1986 va publicar la primera part de la seva òpera magna, The Scarlet Sword (緋色い剣, Akai Tsurugi) que va reunir un total 1675 pàgines repartides en 10 volums.
Les seves aficions són viatjar sola, sobretot als països escandinaus, visitar museus, ruïnes i castells, passejar en bicicleta, els gats i escoltar música de Edvard Grieg, Richard Wagner, Jean Sibelius i Secret Garden.

## Llista de treballs

Algunes de les seves obres són les següents:
| Títol original | Títol anglès | Volums | Any |
| Ginga o Tsugumono (銀河を継ぐもの（合作）) | - | 1 | 1981 |
| Berenusu no Robin - Honoo no Densetsu (ベレヌスのロビン・炎の伝説（合作）) | - | 2 | 1983 |
| Belenus no Robin: Honoo no Senshi | - | 2 | 1984 |
| Hikari kagayaku meikyuu (光輝く迷宮) | - | 1 | 1984 |
| Pairazaata (パイラザータ) | | 2 | 1984 |
| Gekkou wa gin no ya no gotoku (獅子の如く) | - | 1 | 1987 |
| Hokuou densetsu | - | 2 | 1987 |
| Nibelung no Yubiwa (ニーベルングの指環) | Ring of the Nibelungen | 4 | 1989-1991 |
| Misuterion (ミステリオン) | Mysterion | 5 | 1992-1995 |
| Shishi no gotoku (獅子の如く) | Like the Lion | 5 | 1994-2001 |
| Kami no Yari (神の槍) | | 1 | 1996 |
| Nigiyaka na Bansan (にぎやかな晩餐) | - | | 1997 |
| Akai Tsurugi | - | 10 | 2002 |

## Referències

* ↑ «Profile Ryō Azumi» (en japonès). [Consulta: 10 març 2019].
* ↑ «Revolvy - Ryō Azumi» (en anglès). [Consulta: 10 març 2019].
* ↑ «Baka-Updates Manga - AZUMI Ryou» (en anglès). [Consulta: 21 març 2019].
* ↑ «Azumi Ryo» (en anglès). [Consulta: 21 març 2019].
* ↑ «Manga Updates - Ginga o Tsugumono» (en anglès). [Consulta: 16 març 2019].
* ↑ «Manga updates - Berenusu no Robin - Honoo no Densetsu» (en angles). [Consulta: 16 març 2019].
* ↑ «Manga updates - Belenus no Robin: Honoo no Senshi» (en anglès). [Consulta: 16 març 2019].
* ↑ «Manga Updates - Hikari kagayaku meikyuu» (en anglès). [Consulta: 17 març 2019].
* ↑ «Manga Updates - Pairazada» (en anglès). [Consulta: 17 març 2019].
* ↑ «Manga updates - Gekkou wa gin no ya no gotoku» (en anglès). [Consulta: 16 març 2019].
* ↑ «Manga Updates - Hokuou densetsu» (en anglès). [Consulta: 17 març 2019].
* ↑ «Manga Updates - Mysterion» (en anglès). [Consulta: 17 març 2019].
* ↑ «Manga Updates - Kami no Yari» (en anglès). [Consulta: 17 març 2019].
* ↑ «Manga Updates - Nigiyaka na Bansan» (en anglès). [Consulta: 17 març 2019].
* ↑ «Manga Updates - Akai Tsurugi» (en anglès). [Consulta: 17 març 2019].

## Bibliografia

* Halldór Stefánsson (1994). "Foreign myths and sagas in Japan: the academics and the cartoonists" in Beyond Boundaries: Understanding, Translation and Anthropological Discourse, pp. 75-99, edited by Gísli Pálsson. Berg Publishers. ISBN 1-85973-021-3
* Azumi Ryo's manga - Akai Tsurugi Arxivat 2006-08-12 a Wayback Machine.
* Azumi Ryou Llista de treballs
# Agudes

«Agudes o les Agudes» té aquests significats:
* Les Agudes (Massís del Montseny), muntanya del Massís del Montseny a cavall dels municipis d'Arbúcies (la Selva), Fogars de Montclús i Montseny (Vallès Oriental)
* Les Agudes (Montferrer i Castellbò), muntanya del municipi de Montferrer i Castellbò a la comarca de l'Alt Urgell
* Cap des Agudes, muntanya del municipi de Bausen a la Vall d'Aran
* Puig de les Agudes, muntanya repartida entre els municipis de Llanars, Setcases i Vilallonga de Ter
* Roques Agudes, muntanya al municipi de les Valls d'Aguilar (comarca de l'Alt Urgell)
* Serra de les Agudes, serra entre els municipis d'Alt Àneu i d'Espot a la comarca del Pallars Sobirà
Viccionari
# Rússkoie (Stàvropol)

* Per a altres significats, vegeu «Rússkoie».
Rússkoie (en rus: Русское) és un poble del krai de Stàvropol, a Rússia, que en el cens del 2010 tenia 4.681 habitants. Pertany al districte rural de Kurskaia.

## Referències

* ↑ «База микроданных Всероссийских переписей населения 2002 и 2010 годов». Arxivat de l'original el 2014-06-09. [Consulta: 28 març 2020].
# Rússkoie

«Rússkoie» té aquests significats:
* Rússkoie (Krasnodar), localitat del krai de Krasnodar, a Rússia
* Rússkoie (Stàvropol), localitat del krai de Stàvropol, a Rússia
* Rússkoie (Crimea), localitat de la República Autònoma de Crimea, a Ucraïna
# Adair (Oklahoma)

Adair és un poble dels Estats Units a l'estat d'Oklahoma. Segons el cens del 2000 tenia 704 habitants.

## Demografia

Segons el cens del 2000, Adair tenia 704 habitants, 272 habitatges, i 199 famílies. La densitat de població era de 26,8 habitants per km².
Dels 272 habitatges en un 36,8% hi vivien nens de menys de 18 anys, en un 57,7% hi vivien parelles casades, en un 12,1% dones solteres, i en un 26,8% no eren unitats familiars. En el 23,2% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 3,06.
Per edats la població es repartia de la següent manera: un 27,6% tenia menys de 18 anys, un 10,8% entre 18 i 24, un 26,1% entre 25 i 44, un 23,4% de 45 a 60 i un 12,1% 65 anys o més.
L'edat mediana era de 34 anys. Per cada 100 dones de 18 o més anys hi havia 91,7 homes.
La renda mediana per habitatge era de 35.250 $ i la renda mediana per família de 38.500 $. Els homes tenien una renda mediana de 31.313 $ mentre que les dones 17.500 $. La renda per capita de la població era de 14.388 $. Entorn del 10,5% de les famílies i el 12,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Adair». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Adair». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Salts als Jocs Olímpics d'estiu de 1920 - Palanca de 10 metres femenina

Salts als Jocs Olímpics d'estiu de 1920 :
| Trampolí de 3 metres | homes | dones |
| Palanca de 10 metres | homes | dones |
| Palanca alta | homes |
| < 1912 1924 > |||||
El salt de palanca de 10 metres femení fou una de les cinc proves de salts que es disputà dins el programa dels Jocs Olímpics d'Anvers del 1920. Aquesta fou la segona vegada que es disputava aquesta prova en uns Jocs Olímpics. La prova es va disputar entre el 24 i el 29 d'agost de 1920. Hi van prendre part 15 saltadores procedents de 6 nacions diferents.

## Medallistes

| Or | Plata | Bronze |
| Stefanie Clausen (DEN) | Beatrice Armstrong (GBR) | Eva Olliwier (SWE) |

## Resultats
### Primera ronda

Es va disputar el 24 d'agost de 1920. Les tres saltadores que aconsegueixen una puntuació menor en cada grup passen a la final.
Grup 1
| Posició | Saltadora | Punts | Resultat |
| 1 | Beatrice Armstrong (GBR) | 7 | 158.0 |
| 2 | Betty Grimes (USA) | 13 | 156.0 |
| 3 | Stefanie Clausen (DEN) | 15 | 153.0 |
| 4 | Ragnhild Larsen (NOR) | 16 | 152.0 |
| 5 | Karin Leiditz (SWE) | 20 | 147.0 |
| 6 | Selma Andersson (SWE) | 25 | 143.0 |
| 7 | Alice Lord (USA) | 35 | 118.5 |
Group 2
| Posició | Saltadora | Punts | Resultat |
| 1 | Eva Olliwier (SWE) | 6 | 152.0 |
| 2 | Aileen Riggin (USA) | 15 | 155.5 |
| 3 | Isabelle White (GBR) | 20 | 148.5 |
| 4 | Lily Beaurepaire (AUS) | 19 | 147.5 |
| 5 | Helen Meany (USA) | 23 | 145.0 |
| 6 | Brynhild Berge (NOR) | 29 | 140.5 |
| 7 | Märta Adlerz (SWE) | 29 | 136.5 |
| 8 | Louise Petersen (DEN) | 34 | 130.0 |

### Final

Es va disputar el 29 d'agost de 1920.
| Posició | Saltadora | Punts | Resultat |
| 1 | Stefanie Clausen (DEN) | 6 | 173.0 |
| 2 | Beatrice Armstrong (GBR) | 10 | 166.0 |
| 3 | Eva Olliwier (SWE) | 11 | 166.0 |
| 4 | Isabelle White (GBR) | 18 | 158.5 |
| 5 | Aileen Riggin (USA) | 20 | 157.0 |
| 6 | Betty Grimes (USA) | 30 | 133.5 |

## Referències

* Belgian Olympic Committee. «Olympic Games Antwerp 1920 - Official Report» (pdf), 1957. Arxivat de l'original el 2011-05-05. [Consulta: 24 desembre 2006].

## Enllaços externs

* (anglès) Salts - Anvers 1920 Arxivat 2008-04-10 a Wayback Machine.
# Sabatierita

La sabatierita és un mineral de la classe dels sulfurs que pertany al grup de la bukovita. Rep el seu nom del mineralogista francès Germain Sabatier (1923).

## Característiques

La sabatierita és un sulfur, un selenur de coure i tal·li de fórmula química Cu₆TlSe₄. Va ser aprovada per l'Associació Mineralògica Internacional com a espècie vàlida l'any 1976. Cristal·litza en el sistema ortoròmbic. Es troba en forma d'agregats policristal·lins radiats, de fins a 0,05 mm. La seva duresa a l'escala de Mohs és 2,5.
Segons la classificació de Nickel-Strunz, la sabatierita pertany a «02.BD: Sulfurs metàl·lics, M:S > 1:1 (principalment 2:1), amb Hg, Tl» juntament amb els següents minerals: imiterita, gortdrumita, balcanita, danielsita, donharrisita, carlinita, bukovita, murunskita, talcusita, rohaïta, calcotal·lita, crookesita i brodtkorbita.

## Formació i jaciments

Es troba en filons de calcita, associada a altres minerals com: crookesita, berzelianita, umangita o bukovita. Va ser descoberta l'any 1976 a la mina Bukov, al dipòsit de Rožná, a Žďár nad Sázavou (Vysočina, República Txeca). També se n'ha trobat a Valdemarsvik (Suècia) i a dues localitats alemanyes: Zorge i Lerbach, ambdues a Harz, a la Baixa Saxònia.

## Referències

* ↑ «Sabatierite» (en anglès). Mindat. [Consulta: 28 febrer 2016].
* 1 2 «Sabatierite» (en anglès). Handbook of Mineralogy. [Consulta: 28 febrer 2016].